《行香子 万古香阁》
清代·姚燮

三级悬櫋。四部分笺。笑曹仓、万卷云烟。汗充富贵，脉望因缘。

等撷琼林，搴珊网，泛珠船。

绳约芸编。鉴烛针研。定儿俦、终贾能贤。遗金笑误，守墨知坚。

甚酉山校庚经拜，乙藜燃。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。